บาทเปิด 30.15/16 บาทต่อดอลลาร์
เงินบาทเปิดตลาด 30.15/16 บาทต่อดอลลาร์แนวโน้มเคลื่อนไหวกรอบแคบเนื่องจากเป็นช่วงใกล้สิ้นปี ตลาดรอปัจจัยใหม่
30 ธ.ค. 2562

เงินบาทเปิดตลาด 30.15/16 บาทต่อดอลลาร์แนวโน้มเคลื่อนไหวกรอบแคบเนื่องจากเป็นช่วงใกล้สิ้นปี ตลาดรอปัจจัยใหม่
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.15/16 บาท/ดอลลาร์ ทรงตัวจาก เย็นวันศุกร์ที่ปิดตลาดที่ระดับ 30.15 บาท/ดอลลาร์
วันนี้คาดว่าเงินบาทจะเคลื่อนไหวในกรอบแคบๆ เนื่องจากหลายบริษัทเริ่มหยุดทำการในช่วงเทศกาลส่งท้ายปีเก่าต้อนรับปีใหม่แล้ว ขณะเดียวกัน ยังไม่มีปัจจัยสำคัญที่จะมีผลต่อทิศทางของค่าเงินบาท ทำให้คาดว่าวันนี้ตลาดจะยังเงียบๆ
"วันนี้บาทคงแกว่งแคบ ไม่มีปัจจัยสำคัญอะไรที่มีผลต่อบาท ตลาดน่าจะเงียบๆ เพราะหลายบริษัทเริ่มหยุดสิ้นปีกันแล้ว"นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 30.10-30.18 บาท/ดอลลาร์